འབྲུག་གི་རྒྱལ་རྟགས།

རྒྱལ་ཡོངས་ལས་རྟགས་འདི་ དབྱིབས་ཐད་སྒོར་སྒོར་སྦེ་ཡོདཔ་དང་ དེ་ནང་ མེ་ཏོག་པདྨའི་གུ་ལུ་ འབྲུག་གཉིས་ཁ་འཐབ་རྐྱབ་སྟེ་ཡོདཔ་ཨིན། འབྲུག་གཉིས་ཀྱི་སྦུག་ལུ་ རྡོ་རྗེ་རྒྱ་འགྲམ་ཡོད་མི་དེ་གིས་ རྒྱལ་སྲིད་དང་ཆོས་སྲིད་གཉིས་ ཟུང་འབྲེལ་དུ་གནས་པའི་བརྡ་མཚོན་ཨིནམ་དང་ མེ་ཏོག་པདྨ་དེ་ རྣམ་དཀར་དམ་ཚིག་གཙང་མའི་བརྡ་མཚོན་ཨིན། དེ་ལས་ འབྲུག་གི་ལག་པར་ནོར་བུ་ཡོད་མི་དེ་ རྒྱལ་ཁབ་ཀྱི་རང་དབང་རང་བཙན་དང་ དཔལ་འབྱོར་ལོངས་སྤྱོད་དར་ཤིང་རྒྱས་པའི་བརྡ་མཚོན་ཨིན། ཟུར་ཁ་ལས་འབྲུག་ ཕོ་མོ་གཉིས་ཁ་འཐབ་རྐྱབ་ཡོད་མི་དེ་ ང་བཅས་ར་དཔལ་ལྡན་འབྲུག་པའི་རྒྱལ་ཁབ་ཀྱི་མིང་གི་བརྡ་མཚོན་ཨིན།